कर्नाटक में इस साल हुए विधानसभा चुनाव के नतीजे आने के बाद भी कांग्रेस ने भाजपा पर विधायकों की खरीद-फरोख्त का प्रयास करने का आरोप लगाया था। कांग्रेस ने कहा था कि अल्प बहुमत पाने वाली भाजपा ने कांग्रेस और जेडीएस के कई विधायकों को धन और मंत्री पद का लालच देकर सरकार को समर्थन देने की उसकी मांग की थी। हालांकि इन आरोपों के बाद ही भाजपा ने राज्य में बीएस येदियुरप्पा के नेतृत्व में सरकार बनाई थी, लेकिन सदन में बहुमत साबित होने से पहले ही उन्होंने इस्तीफा दे दिया था। जिसके बाद कुमारस्वामी के नेतृत्व में कांग्रेस-जेडीएस गठबंधन की सरकार बनी।